
Lenape 


La lenapes es un grupo de alga tribus de americanes orijinal 
con cualias compartida de cultur e lingua. Sua propre nom per 
se sinifia "la popla". Los es ance nomida la lenni lenape 
("popla vera") o la delaware (de la rio Delaware, nomida per 
la governor de la colonia de Jamestown). A la tempo de 
contata con la europeanes en la sentenios 16 e 17, la lenapes 
ia vive en un area nomida Lenapehoking, la area sirca e entre 
la rio Delaware e la sude de la rio Hudson. Esta area es aora 
New Jersey, Pennsylvania este, e New York sude-este. La 
lenapes ia parla du linguas relatada de la familia algoncian, 
unami e munsi. La linguas es estinguida, ma la popla ave 
ancora un identia. La plu de los abita en Oklahoma, con alga 
en Kansas, Wisconsin, Ontario, e an en sua locas orijinal. 

La lingua lenape es un esemplo eselente de un lingua 
polisintesal. En esta linguas, on pote comun espresa un frase 
completa con sola un parola composada de multe prefisas e 
sufisas cuasi asorbeda en la radis (tipal la verbo). Multe 
linguas de la americanes orijinal segue esta model. Un otra 
esemplo es euscara en Europa. 

Spele e pronunsia 


La alfabeta per lenape: 
achehiklmnopsshtuwxy 


















Vocales 


La vocales — a, e, i, o, u — ave du pronunsias: "longa" e "corta", e la corta es indicada par un asentua ('). 
La e ave ance un pronunsia indicada par du puntos (e). 

■ a - como elefen "la", engles "bar" 

■ a - como engles "but" 

■ e - como engles "bay" 

■ e - como engles "bet 

■ e - como engles a en "ago" 

■ i - como elefen "lil", engles "beet" 

■ 1 - como engles "bit" 

■ o - como engles "boat" 

■ 6 - como engles "bore" 

■ u - como elefen "ru", engles "boot" 

■ u - como engles "book" 

Consonantes 

■ ch - como elefen tx 

■ h - como elefen, engles h 

■ k - como elefen c 

■ I (a la comensa de un parola o entre vocales o ante h o x) - como elefen I 

■ I (a la fini de un parola o ante un otra consonante estra h o x) - como un I, ma sin vocali 

■ m - como elefen m 

■ n - como elefen n 

■ s - como elefen s 

■ sh - como elefen x 

■ s'h - como s segueda par h 

■ t - como elefen t 

■ w - como elefen u consonantal, engles w 

■ x - como rusce x, deutx ch 

■ y - como elefen i consonantal, engles y 

Consonantes duple 

Lenape ave alga consonantes duple — un nasal e un esplodente — cual ave pronunsias diferente en locas 
diferente. A la comensa de un parola, los es pronunsiada como vocalida ma no con la nasal (a). A la fini de 
un parola o en la media de un parola ante un vocale o ante h o x, los es pronunsiada como la nasal e la 
esplodente vocalida (b). E en la media de un parola o ante cualce consonante esetante h o x, los es 
pronunsiada como la nasal e la esplodente nonvocalida (c). Con pronunsias en elefen: 

- - (a) / (b) / (c) 

■ mp - b- / mb / mp 

■ nch - dj- / ndj / ntx 

■ nk - g- / ng / nc 





■ ns - z- / nz / ns 

■ nsh - j- / nj / nx 

■ nt - d- / nd / nt 


Asentua 

En lenape, la asentua es normal a la vocal en la silaba ante la silaba final. Si la vocal en acel silaba es e, la 
asentua es comun a la silaba presedente. 

Nomes 


Lenape ave du clases gramatical de nomes: animada e nonanimada. La plu de viventes es clasida como 
animada. Per esemplo: 

■ ah as - corvo 

■ tipas - gal 

■ ila - geror 

■ mwekane - can 

Cosas cual ia vive nunca, o cual ia vive nunca autonom, es plu comun nonanimada. Per esemplo: 

■ ahsen - petra 

■ ahpon - pan 

■ shemu - como 

■ salapon - pan fritada 

On ave alga esetas a esta regulas. Per esemplo: 

■ emhones - culier (animada) 

■ hus - balde (animada) 

■ skiko - herba (plural - nonanimada) 

Determinantes 

Lenape no ave un article de nondefini como "un". Per esemplo: 

■ neyo tipas - me vide un gal 

Lenape no ave un article unica de defini, como "la", ma usa parolas plu spesifada: 

■ wa - esta (animada) 

■ na - acel (animada) 

■ yu - esta (nonanimada) 

■ ne - acel (nonanimada) 

Per esemplo: 


wa chulens - esta avia 




■ na mwekane - ace I can 

■ yu lokens - esta plato 

■ ne ahpon - acel pan 

La plurales: 

■ yuki - esta (animada) 

■ neki - acel (animada) 

■ yuli - esta (nonanimada) 

■ nel - acel (nonanimada) 

Plu esemplos: 

■ seksu wa pushis - esta gato es negra 

■ seksuwak yuki pushisak - esta gatos es negra 

■ seksu na pushis - acel gato es negra 

■ seksuwak neki pushisak - acel gatos es negra 

Nota como la verbo ("es negra") e la article cambia per coere con la sujeto ("gato"). 

■ seke yu ahsen - esta petra es negra 

■ sekeyo yuli ahsena - esta petras es negra 

■ seke ne ahsen - acel petra es negra 

■ sekeyo nel ahsena - acel petras es negra 

Plurales 

La fini plural per nomes animanda es -ak. Per esemplo: 

■ pushis > pushisak - gatos 

■ tipas > tipasak - gales 

■ ahas > ahasak - corvos 

■ eshkansh > eshkanshak - agos 

A veses, la fini cambia per acorda con regulas de fonotatica. Per parolas animada cual fini con -e, la plural 
es -yok. Per esemplo: 

■ mwekane > mwekaneyok - canes 

■ uche > ucheyok - moscas 

■ amewe > ameweyok - abeas 

La plural regular per nomes nonanimada es -a. Per esemplo: 

■ ahsen > ahsena - petras 

■ ahpon > ahpona - panes 

■ lokens > lokensa - platos 

■ salapon > salapona - panes fritada 



Comun cuando la fini plural es ajuntada a un parola cual fini en -w, la -w e la -a combina per deveni -o. Per 
esemplo: 


■ skikw > skiko - folias de erba 

Verbos 


Verbos en lenape es multe plu difisil ce los en elefen. Verbos es la parola la plu importante en un frase. A 
veses, los es la frase completa. Normal, un verbo ave un prefisa e asta des locas per sufisas. Lo es rara ce 
tota esta locas es plenida con un sufisa, ma ses sufisas es comun. 

- prefisa - RADIS - l- 2- 3- 4-5a-5b-6-7-8-9 

Prefisas 

La prefisa indica la categoria de person asosiada con la verbo. La plu comun, esta es la sujeto/ajente, ma a 
alga veses, esta es la ojeto/pasiente: 

■ n-mitsi - me come 

■ k-mitsi - tu come 

Como elefen, lenape no distingui seso per sua pronomes de person tre. La indicante de person tre es tipal un 
sufisa, no un prefisa. 


Sufisas 

Loca 1. Asi es la sufisa cual indica esce la ata es (a) direta (movente de la prefisa a la sufisa) o (b) inversa 
(movente de la sufisa a la prefisa): 

(a) neyo 


■ n-new-a-w 

■ me-vide-(direta)-el 

■ me vide el 

(b) neyukw 

■ n-new-ek-w 

■ me-vide-(inversa)-el 

■ el vide me (me es videda par el) 

Nota ce la pronunsia no es sempre la mesma como la strutur a su. La regulas varia de un parola a un otra. 
Loca 2. Asi es la sufisas cual indica esce la sujeto es (a) peti (-ti) o (b) desplasente (-shi): 

(a) kawitu 

■ kawi-ti-w 

■ dormi-(peti)-el 

■ la peti dormi 




(b) kawishu 


■ kawi-shi-w 

■ dormi-(desplasente)-el 

■ la person desplasente dormi 

Loca 3. Asi es la sufisa plurali -heti, usada per verbos en proposas suordinada e como nomes: 
pahtite 


■ pa-heti-t-e 

■ veni-(plural)-el-(sujuntiva) 

■ si los veni 

Loca 4. La sufisa la plu comun en loca 4 es la sufisa de nega, cual es en sua forma pleni -uwi-, ma cual es 
frecuente cortida en modos diversa. Tipal, la sufisa es reduida a -i-. La verbo negativa es normal presededa 
par ku ("no"): 

(a) noni 

■ n-wani 

■ me-oblida 

■ me oblida 

(b) ku nonii 

■ ku n-wani-wi 

■ no me-oblida-(nega) 

■ me no oblida 

Loca 5. Loca 5 es divideda en du partes. La prima (5a) ave la indicante de person cual, en atas direta, 
representa la ojeta/pasiente de la ata. La otra (5b) indica la plurali de la person de la prefisa, cual es la 
sujeto/ajente: 

(a) npakama 

■ n-pakam-a-w 

■ me-colpa-(direta)-el 

■ me colpa el 

(b) npakamawena 

■ n-pakam-a-w-nan 

■ me-colpa-(direta)-el-(plurali de prefisa) 

■ nos colpa el 

Donee, en esemplo a, la sufisa de 5a indica ce la ojeto/pasiente de la ata es la person tre, el. La mesma es 
vera en esemplo b do, en ajunta, la sufisa de 5b indica ce la person de la prefisa es plural ("nos"). Si nos 
pone la sufisa de inversa en loca 1, la flue de la ata es reversada, e la sufisa de 5a es la sujeto/ajente, e la 
prefisa es la ojeto/pasiente: 


(a) npakamukw 



■ n-pakam-ek-w 

■ me-colpa-(inversa)-el 

■ el colpa me 

(b) npakamukuna 

■ n-pakam-ek-w-nan 

■ me-colpa-(inversa)-el-(plurali de prefisa) 

■ el colpa nos 

Loca 6. Asi es la indicante de la tempo pasada. Esta ia es comun usada en la sentenio 19, ma es usada sola 
en alga espresas fisada en la sentenio 20. En la plu de situas, la tempo no es espresada ma es comprendeda 
par la situa. 

(a) mitsup 


■ mitsi-w-p 

■ come-el-(pasada) 

■ el come 

(b) mitsupane 

■ mitsi-w-pan-e 

■ come-el-(pasada)-(sujuntiva) 

■ si el ia come 

Esta sufisa es cortida cuando lo aveni en la loca final, ma reteni sua forma plen si lo es segueda par un otra 
sufisa. 

Loca 7. La sufisas de loca 7 ave tre funsionas. (a) La plu comun es indica la plural de la person de loca 5a. 
(b) Cuasi egal comun es la indicante de un person periferial. Esta es usada per evade la confusa en frases 
como "Jo e Bil ia es jua a futbal cuando el colpa el". La person du (Bil) es indicada par esta sufisa. (c) Min 
comun, la sufisa indica un person ci es mor o psicolojial asente, como cuando el dormi. 

(a) npakamawenanak 

■ n-pakam-a-w-nan-ak 

■ me-colpa-(direta)-el-(plurali de prefisa)-(plural animada) 

■ nos colpa los 

Nota como la prefisa n- ("me") con 5b -nan combina per crea "nos", e 51 -w ("el") con 7 -ak combina per 
crea "los". 

(b) pwenao 

■ w-pen-a-w-a 

■ el-regarda-(direta)-el-(person periferial) 

■ el (presedente notada) regarda el (un otra person) 

(c) kawiyo 


■ kawi-w-a 



■ dormi-el-(asente) 

■ el dormi 

naka nkahesa 

■ naka n-kahes-a 

■ morida me-madre-(asente) 

■ me madre morida 

Loca 8. La sufisa la plu comun en loca 8 es -e, la indicante de la sujuntiva: 
pahite 


■ pa-heti-t-e 

■ veni-(plural)-el-(sujuntiva) 

■ si los veni 

enta pahtite 

■ enta pa-heti-t-e 

■ cuando veni-(plural)-el-(sujuntiva) 

■ cuando los veni 

Loca 9. Asi es la indicante -ch de la tempo de futur: 
nemitsich 

■ n-mitsi-ch 

■ me-come-(futur) 

■ me va come 

Fonte 

■ Lenape Talking Dictionary (http://www.talk-lenape.org/grammar.php) 

